Multifeed alebo multifocus sa v satelitnej technike nazýva príjem signálu z viacerých družíc na jednej parabole. Pri použití multifocus sa prijíma jedna pozíciu priamo, ostatné konvertory snímajú iba stranovo odrazené signály. S tým súvisí veľkosť paraboly, ktorá je k tomu potrebná. Čím väčšia parabola, tým lepšie. V podmienkach SR pre príjem najbežnejších satelitov (Astra, Hotbird, Eurobird) postačuje parabola 80 cm. Pre montáž je potreba tzv. multifocusový držiak, ktorý je najčastejšie v prevedení pre dva až tri konvertory.